AAV ทะยาน 14% รับ Sentiment บวกวัคซีนต้านโควิด-สัญญาณเทคนิคฟื้น
AAV ทะยาน 14% รับ Sentiment บวกวัคซีนต้านโควิด-สัญญาณเทคนิคฟื้น ล่าสุดอยู่ที่ 1.82 บาท บวก 0.23 บาท หรือ 14.47% มูลค่าซื้อขาย 134.66 ล้านบาท
AAV ทะยาน 14% รับ Sentiment บวกวัคซีนต้านโควิด-สัญญาณเทคนิคฟื้น ล่าสุดอยู่ที่ 1.82 บาท บวก 0.23 บาท หรือ 14.47% มูลค่าซื้อขาย 134.66 ล้านบาท
10 พ.ย. 2563

ผู้สื่อข่าวรายงานว่า ราคาหุ้น บริษัท เอเชีย เอวิเอชั่น จำกัด (มหาชน) หรือ AAV ล่าสุด ณ เวลา 10.25 น. อยู่ที่ 1.82 บาท บวก 0.23 บาท หรือ 14.47% สูงสุดที่ 1.94 บาท ต่ำสุดที่ 1.79 บาท ด้วยมูลค่าซื้อขาย 134.66 ล้านบาท

โดยบล.ทรีนีตี้ ระบุในบทวิเคราะห์ คาดจะเป็นกลุ่มหุ้นเด่นที่ปรับตัวขึ้นในวันนี้ โดยเกิดจากปรากฏการณ์ Short covering เป็นสำคัญ เนื่องจากเป็นหุ้นกลุ่มที่ถูกชอร์ตเซลค่อนข้างมากในช่วงที่ผ่านมาโดยหากนับดูข้อมูลจากต้นเดือนกันยายนที่ SET Index อยู่ที่บริเวณ 1300 จุด จะพบว่าหุ้นในกลุ่มนี้ที่มีปริมาณการชอร์ตเซลมากที่สุดในแง่ของสัดส่วนวอลุ่มจะได้แก่
1) AOT: 6.7% ของวอลุ่มการซื้อขายทั้งหมด และถือเป็นตัวหุ้นอันดับ 1 ในตลาดที่มีสัดส่วนการชอร์ตเซลสูงที่สุดในช่วงเวลาดังกล่าว ทำให้เราคาดว่าจะเป็นตัวที่เห็นปรากฏการณ์ Short covering สูงที่สุด
2) ERW: 6.0%
3) MINT: 4.8%
4) CENTEL: 3.8%
ส่วนกลุ่มอื่นๆ ที่คาดว่าจะได้ Sentiment เชิงบวกจากข่าววัคซีนดังกล่าว ได้แก่ กลุ่มสายการบิน เช่น AAV, BA / กลุ่ม Oil &amp; Gas   ทั้งต้นน้ำและปลายน้ำ / กลุ่มโรงพยาบาลที่มีสัดส่วนผู้ป่วยต่างชาติ เช่น BH, BDMS / และกลุ่มธนาคารพาณิชย์ ในทางกลับกัน กลุ่มที่อาจได้รับ Sentiment เชิงลบระยะสั้น ได้แก่ กลุ่มที่เคยได้ประโยชน์ก่อนหน้านี้อย่างเช่น ถุงมือยางหรือ STGT เป็นต้น
ด้าน บล.ซีจีเอส-ซีไอเอ็มบี ระบุในบทวิเคราะห์ว่า แนะนำ “ซื้อ” หุ้น AAV แนวรับ 1.59 บาท และ 1.57 บาท แนวต้าน 1.75 บาท และ 1.90 บาท โดยราคาหุ้นปรับตัวเพิ่มขึ้นเกิดสัญญาณฟื้นตัวทางเทคนิค พร้อมด้วยปริมาณการซื้อขายที่เพิ่มขึ้นต่อเนื่อง หลังจากปรับตัวลดลงไปทดสอบแนวรับของกรอบแนวโน้มขาลง ทำให้แนวโน้มในระยะสั้นยังมีโอกาสปรับตัวเพิ่มขึ้นต่อเนื่อง
โดย MACD ปรับตัวเพิ่มขึ้นเหนือเส้นค่าเฉลี่ยในแดนลบ เครื่องมือทางเทคนิคชี้วัดแนวโน้มขึ้นปรับตัวเพิ่มขึ้นทดสอบแนวโน้มลง RSI ปรับตัวเพิ่มขึ้นเหนือระดับ 50